**Закон о културним добрима** (ИЗВОД)

***Културна добра***

Културна добра су ствари и творевине материјалне и духовне културе од општег

интереса које уживају посебну заштиту утврђену овим законом.

* У зависности од ***значаја*** културна добра се деле на:

- културна добра

- културна добра од великог значаја

- културна добра од изузетног значаја.

* У зависности од ***физичких, уметничких, културних и историјских*** својстава културна добра се деле на:

- непокретна културна добра

- покретна културна добра

***Културна добра од великог значаја***

Културно добро од великог значаја је оно културно добро које има једну од следећих карактеристика:

1. Значајно је за одређено подручје или раздобље
2. Сведочи о друштвеним или природним појавама , односно условима друштвено-економског и културно-историјског развоја у одређеним раздобљима
3. Сведочи о значајним догађајима и истакнутим личностима из националне историје

Културна добра од великог значаја утврђује **Влада Републике Србије.**

***Културна добра од изузетног значаја***

Културно добро од изузетног значаја је оно културно добро које има једну од следећих карактеристика:

1. Посебан знашчај за друштвени, историјски и културни развој народа у националној историји, односно за развој њеног природног окружења.
2. Сведочи о пресудним историјским догађајима и личностима и њиховом деловању у националној историји.
3. Представља јединствене (раритетне) примерке стваралаштва свог времена или из историје природе
4. Велики утицај на развој друштва, културе, технике и науке
5. Изузетну уметничку или естетску вредност.

Културна дибра од изузетног значаја утврђује Народна скупштина Републике Србије.

**Непокретна културна добра** могу бити: споменици културе, просторне културно-историјске целине, археолошка налазишта и знаменита места.

**Основна начела заштите и коришћења културних добара**, на којима се заснива Закон о културним добрима су:

* Начело **јединства** система заштите свих покретних и непокретних културних добара,
* Начело **супсидијарности,**
* Начело **једног правног положаја** свих врста културних добара
* Начело да се држава стара о обезбеђивању материјалних и других делова заштите културних добара,
* Начело **категоризације.**

**Облици заштите културних добара:**

1. **Правна заштита,**
2. **Техничка заштита** (израда и реализација пројеката, надзор и пријем радова),
3. **Заштита кроз просторно-урбанистичке планове,**
4. **Заштита кроз документацију,**
5. **Заштита кроз прописе о заштити природе.**

***Процедура за утврђивање непокретних културних добара***

Непокретна културна добра утврђује Влада Републике Србије и доноси ***Акт о утврђивању непокретног културног добра.***

***Акт се објављује у Службеном гласнику Републике Србије.***

***Акт о утврђивању непокретног културног добра*** *садржи:*

* *Назив и опис културног добра,*
* *Границе заштићене околине,*
* *Мере заштите везане за чување, одржавање и коришћење културног добра и његове заштићене околине.*
* *Катастарске и земљишно-катастарске податке*
* *Списак покретних добара од посебног културног и историјског значаја, која се налазе у непокретном културном добру.*

У поступку утврђивања непокретних културних добара Републички завод за заштиту споменика културе дужан је да образложи разлоге који указују на то да су својства обређене непокретнодти од посебног културног и историјског значаја и приложи мишљења сопственика непокретноси, односно доказ да је извршено јавно оглашавање ради давања тог мишљења и да је протекао рок од 30 дана од јевног оглашавања, као и мишљења заинтересованих органа и установа.

Републички завод за заштиту споменика културе дужан је да у поступку утврђивања непокретних културних добара достави:

* Назив културног добра,
* Опис културног добра,
* Границе заштићене околине (катастарске и земљишно-књижне податке),
* Мере заштите везане за чување, одршавање и коришћење тог културног добра и његове заштићене околине
* Уколико се културно добро налази изван насељених места, Републички завод за заштиту споменика културе прилаже мишљење установе која врши делатност заштите природе о посебним мерама заштите и границама заштићене околине, у складу са прописом о заштити природе.

***Делатност заштите културних добара чине:***

1. Истраживање и евидентирање добара која уживају претходну заштиту
2. Предлагање и утврђивање културних добара
3. Вођење регистра и документације о културним добрима
4. Пружање стручне помоћи на чувању и одржавању културних добара сопственицима или корисницима тих добара
5. Старање о коришћењу културног добра у сврхе одређене овим законом
6. Предлагање и праћење спровоћења мера заштите културних добара
7. Спровођење мера техничке и физичке заштите културних добара
8. Издавање публикација о културним добрима и о резултатима рада на њиховој заштити
9. Излагање културних добара, организовање предавања и других пригодних облика културно-образовних делатности
10. Други послови у области заштите културних добара утврђени овим законом и на основу њега.

***Завод за заштиту споменика културе*** поред послова горе наведених:

1. Проучава непокретна културна добра и израђује студије, елаборате и пројекте с одговарајућом документацијом ради најцелисходније заштите и окишћења одређеног непокретног културног добра,
2. Учествује у поступку припремања просторних и урбанистичких планова, путем достављања расположивих података и услова заштите непокретних културних добара и учествује у разматрању предлога просторних и урбанистичких планова,
3. Објављује грађу о предузетим радовима на напокретним културним добрима
4. Израђује пројекте за извођење радова на непокретним културним добрима и изводи те радове у складу са законом
5. Остварује увид у спровођење Мера заштите и коришћења непокретних културних добара
6. Обавља и друге послове утврђене законом о културним добрима

***Мере заштите и други радови на непокретним културним добрима***

***Услове*** за предузимање мера техничке заштите и других радова на непокретним културним добрима и културним добрима од великог значаја, утврђује ***надлежни завод*** за заштиту споменика културе, а за културна добра од изузетног значаја ***Републички завод*** за заштиту споменика културе.

О утврђеним условима надлежни завод дужан је да у року од седам дана обавести Републички завод за заштиту споменика културе.

Услове за предузимање мера техничке заштите, када пројекте и документацију израђује надлежни завод за заштиту споменика културе, утврђује ***Републички завод*** за заштиту споменика културе.

Услове за предузимање мера техничке заштите, када пројекте и документацију израђује Републички завод за заштиту споменика културе, утврђује ***Министарство надлежно за послове културе.***

***Сагласност*** на пројекте и документацију за извођење радова на непокретним културним добрима и културним добрима од великог значаја даје ***надлежни завод*** за заштиту споменика културе, а за културна добра од изузетног значаја, сагласност даје ***Републички завод*** за заштиту споменика културе.

О датој сагласности надлежни завод дужан је да у року од седам дана обавести Републички завод за заштиту споменика културе.

На пројекте и документацију за извођење радова, које израђује надлежни завод за заштиту споменика културе, сагласност даје ***Републички завод*** за заштиту споменика културе.

На пројекте и документацију за извођење радова које израђује Републички завод за заштиту споменика културе, сагласност даје ***Министарство надлежно за послове културе***.

На пројекте и документацију за извођење радова прибављају се сагласности прописане законом.

***Заштита културних добара, односно добара која уживају претходну заштиту, у систему планирања***

Услови чувања, одржавања и коришћења културних добара, као и добара која уживају претходну заштиту и утврђене мере заштите, ***уграђују се*** у просторне и урбанистичке планове.

Надлежна установа заштите дужна је да услове и мере достави органу надлежном за припремање просторног, односно урбанистичког плана у року од 30 дана од дана подношења захтева. За достављање услова и мера, надлежној установи заштите припада накнада за додатне трошкове на терет органа надлежног за припремање просторног, односно урбанистичког плана.

Надлежни завод, односно Републички завод за заштиту споменика културе дају ***мишљења*** о нацртима просторних и урбанистичких планова која се обавезно прилажу приликом разматрања и доношења тих планова.

Организација заштите обавештава министарство надлежно за послове културе у случају да просторни и урбанистички планови не садрже услове и мере.

На предлог министарства надлежног за послове културе Влада Републике Србије може обуставити од извршавања просторне и урбанистичке планове којима се, у довољној мери, не обезбеђује заштита и коришћење културних добара, као и добара која уживају претходну заштиту.

***Управно правни акти у закону о културним добрима***

1. Услови и сагласности на пројекте
2. Решења о обустави радова
3. Захтев за рушење, односно повраћај у првобитно стање
4. Услови, сагласности и мишљења на урбанистичке планове (Завод)
5. Решење о обустави до извршења урбанистичког или просторног плана (Влада Републике Србије на предлог Министарства, а Министарство на обавештење Завода)
6. Репење о дозволи за извов културног добра (Министарство)
7. Решење о жалбама
8. Дозвола за археолошка истраживања (Министарство)
9. Дозвола за фотографска снимања
10. Дозвола за премештање културног добра (Републички завод и Министарство)
11. Акт о утврђивању непокретних културних добара (Влада Републике Србије)
12. Акт о категоризацији непокретних културних добара (Скупштина Републике Србије)
13. Акт о утврђивању покретних културних добара
14. Акт о категоризацији покретних културних добара.